Blender
Blender isch es freis 3D-Modellingprogramm, wome demit drüdimensionali Körper modelliere, rendere und animiere chan. Es git au e iibauti Game-Engine für interaktive 3D-Inhalt. D Bedienig vom Programm isch zwor für Iistiger recht schwer zum verstoh und brucht e recht langi Iiarbeitigszit, aber schlussendlich chame demit sehr schnell und effizient schaffe. Momentan isch grad d Version 2.80 aktuell.

Gschicht 
Urschprünglich isch Blender es firmeinterns Programm vom holländische Animationstudio NeoGeo gsi. De Chef-Entwickler Ton Roosendal het 1998 d Firma NaN (Not a Number Technologies) gründet, für Blender wiiter z entwickle und z vertriibe. Noch em Bankrott vo NaN hend denn d Gläubiger zuegstumme, Blender unter d GNU General Public License (GPL) z stelle, allerdings für en Betrag vo 100'000 Euro. De Ton Roosendal het drum noher es Unternähme mit em Ziel, Spende z sammle, gründet. Am 7. September sind denn gnueg Spende zämecho.

Ekschterni Syte 
 Homepage

Software